钦定古今图书集成/理学汇编/字学典/第124卷 > 汤焕
## 钦定古今图书集成/理学汇编/字学典/第124卷 > 汤焕

按《杭州府志》：“汤焕，字尧文，号邻初，仁和人。嘉靖乙卯
举人。工书。神宗时，召为翰林院待诏。当国家承平之
时，崇尚风雅，便殿平台时复宣召，宫花金楮，络绎道
涂，风流弘长，吐纳矜贵，杭人以为荣。晚而家居，尝从
其孙游巷陌间，岁除见书春联者，辄借笔书之。其人
怒，焕谓之曰：‘第言汤邻初书，价当十倍’。其人跪谢，为”
纵笔尽书之。焕待诏金马，以资格仅为赣州郡丞，有
能名，告归之后，家无馀金。以字学为生计。尝遣女无
他装，以十箱赠，皆置以《乃父手书》曰：“寄与郎君尔，翁
遣嫁，心力尽矣。”

按詹氏《小辨》：“焕书楷学虞，行学赵，草学怀素，并入能
品。”